Златорог

Во словенечкиот фолклор, Златорог (сло: Zlatorog) е легендарна бела дивокоза, или алтернативно, алпски јарец, кој имал свое царство во височините на планината Триглав, највисоката планина во Словенија и највисокиот врв на Јулијанските Алпи. Легендата е добро позната низ Словенија (особено во Корушка ), како и во австриска Корушка и италијанска Фруланија-Јулиска Краина.

Приказната за Златорогот најпрво е запишана, прилагодена во доцниот романтизам и објавена од Карел Дежман во Лајбахер цајтунг, бр. 43, на 21 февруари 1868 година.

 Приказна 

 Сиже на приказната напишана од Карл Дешман 
Златните рогови на Златорог беа клучот за богатството скриено во планините околу Триглав. Млад и храбар ловец од долината Трента се заљубил во убава девојка и успеал да и го освои срцето носејќи и прекрасно цвеќе. Меѓутоа, еден ден дошол некој богат трговец од Венеција кој обидел да и го привлече вниманието на девојката давајќи и златен накит и танцувајќи со неа. Кога ловецот се сретнал со девојката, таа го исмеала. Ловецот бил очаен и си заминал. Убеден од друг ловец, кој бил наречен зелен ловец, тој решил да оди истата ноќ да го најде Златорогот и да пронајде богатство. Утрото го пронашле животното, го стрелале и го бркале. Животното на умирање се влечело на тесниот, карпест раб. Одеднаш момчето на опасна патека ги видело најубавите и најлековитите цвеќиња. Зелениот ловец го принудил да го фати Златорог пред да ги изеде магичното цвеќе Триглав што израснало од неговата крв, но веќе било доцна. Златорог веќе изел еден и цветот му дал огромна животна моќ. Истрчал кон ловецот, кој заслепен од блаженството на неговите златни рогови, изгубил рамнотежа и паднал од планината. Реката Соча го донела неговото тело во долината.

 Преобликувана приказна 
Приказната за Златорог била ставена во стихови од Рудолф Баумбах и објавена во 1877 година, станувајќи негово најпопуларно дело. Била прераскажана во операта  од Камила и Едуард Луцерна.

 Културни референци 
Првиот долгометражен филм на словенечки јазик, снимен во 1931 година од Јанко Равник, бил насловен како  „Во кралството на Златорог“ .

Златорог е исто така марка на пиво што го произведува Пивара Лашко.

 Поврзано 

 Ајдовска девојка

 Наводи 

 Надворешни врски 

 Баумбах, Рудолф. Златорог. Ајн Алпенсаж. Der Spiegel . Verlag von AG Liebeskind. 1882 година. (германски)

Категорија:Словенечка книжевност